CONVOCATÒRIA DE PROVISIÓ DE LLOCS DE TREBALL DE LA PLANTILLA DE PERSONAL D'ADMINISTRACIÓ DE LA UNIVERSITAT D'ALACANTPROCEDIMENT DE LLIURE DESIGNACIÓ. COORDINADOR O COORDINADORA DEL RECTORAT I SECRETÀRIA O SECRETARI DE CÀRREC. LD-01/18. - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/4536)
  + [Valencià](/va/acuerdo/4536)






Selector de idioma

Leer

* [Español](/es/acuerdo/4536)
* [Valencià](/va/acuerdo/4536)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE PROVISIÓ DE LLOCS DE TREBALL DE LA PLANTILLA DE PERSONAL D'ADMINISTRACIÓ DE LA UNIVERSITAT D'ALACANTPROCEDIMENT DE LLIURE DESIGNACIÓ. COORDINADOR O COORDINADORA DEL RECTORAT I SECRETÀRIA O SECRETARI DE CÀRREC. LD-01/18.[Butlletí Oficial Universitat d'Alacant](/ca/Publicacion)
====================================================================================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE PROVISIÓ DE LLOCS DE TREBALL DE LA PLANTILLA DE PERSONAL D'ADMINISTRACIÓ DE LA UNIVERSITAT D'ALACANTPROCEDIMENT DE LLIURE DESIGNACIÓ. COORDINADOR O COORDINADORA DEL RECTORAT I SECRETÀRIA O SECRETARI DE CÀRREC. LD-01/18.

Data d'aprovació
:   22/01/2018

Data de publicació
:   25/01/2018

Òrgan competent
:   Rector

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=4536.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/4536)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/4536)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE PROVISIÓ DE LLOCS DE TREBALL DE LA PLANTILLA DE PERSONAL D'ADMINISTRACIÓ DE LA UNIVERSITAT D'ALACANTPROCEDIMENT DE LLIURE DESIGNACIÓ. COORDINADOR O COORDINADORA DEL RECTORAT I SECRETÀRIA O SECRETARI DE CÀRREC. LD-01/18.&url=https://www.boua.ua.es/va/acuerdo/4536)

**Títol:** CONVOCATÒRIA DE PROVISIÓ DE LLOCS DE TREBALL DE LA PLANTILLA DE PERSONAL D'ADMINISTRACIÓ DE LA UNIVERSITAT D'ALACANTPROCEDIMENT DE LLIURE DESIGNACIÓ. COORDINADOR O COORDINADORA DEL RECTORAT I SECRETÀRIA O SECRETARI DE CÀRREC. LD-01/18.

**Secció:** CONVOCATÒRIES I CONCURSOS

**Òrgan:** Rector

**Data d'aprovació:** dilluns, 22 de gener de 2018

CONVOCATÒRIA DE PROVISIÓ DE LLOCS DE TREBALL DE LA PLANTILLA DE PERSONAL D’ADMINISTRACIÓ DE LA UNIVERSITAT D’ALACANT

PROCEDIMENT DE LLIURE DESIGNACIÓ

LD-01/18

Coordinador o coordinadora del Rectorat i secretària o secretari de càrrec

Aquesta Universitat, en ús de les atribucions que té conferides per la Llei orgànica 6/2001, d’universitats, pel Decret 25/2012, de 3 de febrer, del Consell, pel qual s’aproven els Estatuts de la Universitat d’Alacant i altres disposicions legals vigents, i de conformitat amb la Llei 10/2010, de la General itat, d’ordenació i gestió de la funció pública valenciana , convoca, a l’efecte de proveir pel procediment de lliure designació, els llocs de treball que figuren en l’annex I i, si escau, els de l’annex II, inclosos en la relació de llocs de treball del personal d’administració i serveis de la Universitat.

D’acord amb el que preveu l’acord del Consell de Govern de la Universitat d’Alacant de 17 de desembre de 2013, pel qual s’aprova el II Pla d’igualtat d’Oportunitats entre Dones i Homes de la Universitat d’Alacant, es fa constar que hi ha infrarepresentació d’homes en els llocs de coordinador o coordinadora de Rectorat i secretària o secretari de càrrec, per la qual cosa la Universitat d’Alacant, compromesa amb el principi d’igualtat d’oportunitats entre dones i homes, anima especialment el col·lectiu d’homes a participar en aquesta convocatòria.

BASES

1. REQUISITS

1.1. Per a participar-hi caldrà reunir els requisits següents:

1.1.1. Ser personal funcionari de carrera, qualsevol que siga la seua situació administrativa, llevat del personal suspès en ferm mentre dure la suspensió i l’excedent voluntari per interès particular durant el termini legal obligatori de permanència en aquesta situació.

1.1.2. Pertànyer a una de les escales corresponents a algun dels subgrups de classificació dels llocs que s'ofereixen.

1.1.3. Ser o haver sigut titular o estar adscrit provisionalment, com a personal funcionari de carrera, a un lloc de la Universitat d'Alacant.

1.1.4. Complir, si escau, els requisits específics dels llocs que se sol·liciten establits en la RPT.

1.2. Tots els requisits s’hauran de complir en el dia de finalització del termini de presentació de sol·licituds i mantenir-los fins al moment de la presa de possessió en la plaça.

2. SOL·LICITUDS

2.1. Les persones interessades hauran d’indicar per ordre de preferència els llocs als quals opten, tant si apareixen en l’annex I de les actuals vacants com en l’annex II de resultes. En aquest últim cas, amb la finalitat de proveir possibles llocs que queden vacants perquè els seus actuals titulars n’obtinguen un altre de diferent en aquest mateix procés.

2.2. La sol·licitud que s’omplirà a través del Campus Virtual està disponible en la carpeta «Expedient personal: e-Sol·licitud», i incorpora els informes relatius al seu expedient administratiu i al seu expedient de formació. Una vegada formalitzada caldrà imprimir-la i presentar-la en l’Oficina Principal del Registre General de la Universitat (edifici de Gerència i Serveis Generals del Campus de Sant Vicent) o en les oficines auxiliars, situades a les secretaries de centre i a la Seu d’Alacant.

Es podran utilitzar les vies establides en l’article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú (que es manté en vigor en aplicació de l’últim paràgraf del punt 2 de la disposició derogatòria única de la Llei 39/2015, de l’1 d’octubre), preferentment a través de les oficines de Correus; en aquest cas, la sol·licitud que es presente haurà d’anar en sobre obert perquè el personal de Correus puga estampar-hi el segell amb la data de presentació abans de certificar-la.

En cap cas s’admetrà la presentació de sol·licituds a través del Registre Electrònic de la Universitat d’Alacant.

Per a la seua elaboració caldrà tenir en compte que:

2.2.1. Si té algun mèrit no recollit en l’informe de l’expedient administratiu que vulga fer constar, ho haurà de reflectir en l’apartat corresponent de la sol·licitud i acreditar-ho documentalment mitjançant còpia simple. Per als serveis prestats fora de la Universitat d’Alacant, aquesta documentació haurà d’estar expedida per l’òrgan competent, responsable de la gestió de personal de l’organisme corresponent.

2.2.2. Si té algun mèrit no recollit en l’informe de l’expedient de formació que vulga fer constar, ho haurà de reflectir en l’apartat corresponent de la sol·licitud i acreditar-ho documentalment mitjançant còpia simple, recollint les dades relatives als mateixos camps de l’informe de formació.

2.2.3. Les còpies acreditatives dels mèrits no recollits en l’expedient administratiu o de formació de la e-Sol·licitud s’hauran d’aportar dins del termini de presentació de sol·licituds per a ser tingudes en compte per la Comissió de Valoració.

2.3. En cas de no tenir accés al Campus Virtual caldrà presentar la sol·licitud segons el model adjunt com a annex III, la qual es presentarà juntament amb els informes relatius al seu expedient administratiu i a la seua formació en l’Oficina Principal del Registre General de la Universitat (edifici de Gerència i Serveis Generals del Campus de Sant Vicent) o en les Oficines Auxiliars, situades a les secretaries de centre i a la Seu d’Alacant.

2.4. Qualsevol canvi que es vulga fer constar sobre la sol·licitud inicial, incloent-hi les modificacions relatives a l’elecció, canvi en l’ordre de prioritat o renúncia d’algun lloc sol·licitat, s’haurà de fer mitjançant una nova sol·licitud que substituirà l’anterior i sempre dins del termini de presentació de sol·licituds. Fora d’aquest termini no es tindrà en compte cap canvi.

2.5. Si el que es vol és renunciar a continuar participant en aquesta convocatòria, caldrà presentar aquesta renúncia mitjançant la sol·licitud genèrica disponible en la següent adreça de la pàgina web de registre general :

<https://sar.ua.es/va/registro/impresos/models-d-impresos.html>,

i sempre dins del termini de presentació de sol·licituds.

2.6. El termini per a la presentació de sol·licituds serà de 10 dies naturals comptadors des de l’endemà de publicar-se aquesta convocatòria en el Butlletí Oficial de la Universitat d’Alacant (BOUA).

3. ADJUDICACIÓ

3.1. Aquesta convocatòria es resoldrà d’acord amb el que disposa l’art. 102 de la Llei 10/2010, de la General itat, d’ordenació i gestió de la funció pública valenciana. En aquest sentit, la Comissió de Valoració avaluarà els mèrits d’acord amb les característiques dels llocs que figuren en l’annex I i, si escau, els de l’annex II, d’aquesta convocatòria.

3.2. Només podran ser considerats els mèrits obtinguts o computats fins al dia que concloga el termini de presentació de sol·licituds.

3.3. Una vegada estudiades les sol·licituds i la documentació presentades, la Comissió de Valoració podrà requerir la confecció de memòries i altres proves, així com la celebració d’una entrevista.

3.4. La comissió farà pública l’oportuna proposta d’adjudicació de les vacants, que no serà vinculant, en què s’establirà un termini perquè les persones interessades hi puguen presentar al·legacions. Una volta transcorregut aquest termini, es remetrà aquesta proposta a la persona responsable de la unitat on radique el lloc, que serà la competent per a dictar la resolució d’adjudicació.

Les resolucions de les persones responsables de les unitats de destinació, juntament amb la proposta efectuada per la comissió , seran remeses a l’òrgan competent, que resoldrà la publicació de l’adjudicació dels llocs convocats.

3.5. El Servei de Gestió de Personal assenyalarà en cada cas la incorporació al nou lloc de treball, amb la finalitat de no perjudicar el servei que hagen estat exercint les o els aspirants seleccionats.

4. COMISSIÓ DE VALORACIÓ

4.1. La comissió de valoració, titular i suplent, serà nomenada pel rector de la Universitat d’Alacant, estarà integrada pel president o presidenta, el secretari o secretària i 5 vocals, i la seua composició s’haurà d’ajustar als principis d’imparcialitat i professionalitat dels seus components, procurant una composició equilibrada entre dones i homes, llevat que no siga possible per raons fonamentades i objectives motivades degudament.

4.2. El nomenament dels membres es farà públic abans de l’acte de constitució.

4.3. La comissió vetlarà perquè queden garantits els principis de mèrit, capacitat i d’igualtat d’oportunitats i de tracte entre dones i homes.

4.4. El funcionament de la Comissió de Valoració s’adaptarà al que estableix per als òrgans col·legiats la Llei 40/2015, d’1 d’octubre, de règim jurídic del sector públic, i al que disposa el Decret 3/2017, de 13 de gener, del Consell.

5. NOTIFICACIONS AL PERSONAL ASPIRANT

5.1. D’acord amb el que preveu l’article 45.1 b) de la Llei 39/2015, d’1 d’octubre, les publicacions detallades en aquestes bases, així com la informació d’altres actes que es deriven d’aquesta convocatòria i que requerisquen publicació, incloent-hi els recursos en via administrativa, es faran en l’adreça de la pàgina web del Servei de Selecció i Formació següent:

<https://ssyf.ua.es/va/seleccionpas/libre-designacion/actual/lliure-designacio.html>,

que substitueix la notificació a les persones interessades i produeix els mateixos efectes. En aquesta mateixa adreça es troba la resta d’informació general relativa a la convocatòria i l’accés a tota la normativa i legislació que s’hi esmenta.

5.2. Així mateix, quan siga necessari fer una notificació individual caldrà atenir-se al que disposa el Reglament de notificació electrònica de la Universitat d’Alacant, aprovat pel Consell de Govern de 26 d’octubre de 2016 (BOUA de 28/10/2016).

6. RECURSOS

6.1. Contra aquesta convocatòria, les seues bases i els actes administratius que se’n deriven, que esgoten la via administrativa, es pot interposar recurs contenciós administratiu davant del jutjat del contenciós administratiu dels d’Alacant que resulte competent, en el termini de dos mesos comptadors a partir de l’endemà de publicar-se, de conformitat amb el que estableix l’article 114 de la Llei 39/2015, d’1 d’octubre, del procediment administratiu comú de les administracions públiques, 6.4 de la llei Orgànica 6/2001, de 21 de desembre, d’universitats i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d’un mes comptador a partir de l’endemà de la seua publicació, davant del rector, de conformitat amb el que disposen els articles 123 i 124 de la Llei 39/2015. Tot això sens perjudici que s’utilitze qualsevol altra via que es considere oportuna.

6.2. Contra les actuacions de la comissió de valoració es podrà interposar un recurs d’alçada previst en l’article 121 de la Llei 39/2015, en el termini d’un mes comptador des de l’endemà de les seues publicacions o notificacions. El recurs es podrà interposar davant de l’òrgan que va dictar l’acte que s’impugna o davant del rector com a òrgan competent per a resoldre’l.

Alacant, 22 de gener de 2018

El rector,

P.D. El gerent

(Art. 64.l) Estatuts de la Universitat d’Alacant)

Rafael Pla Penalva





[Carretera Sant Vicent del Raspeig s/n  
03032 Sant Vicent del Raspeig - Alacant  
 Tel. 30 471 8501 - Fax 05 109 8846](https://www.google.es/maps/@53.471948,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12625&trk=tyah&trkInfo=tarId%9D1491578131078%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)